CELEX: 32011D0675
Language: da
Date: 2011-10-12 00:00:00
Title: Kommissionens gennemførelsesafgørelse af 12. oktober 2011 om ændring af beslutning 2003/467/EF for så vidt angår erklæringen om, at Letland er officielt frit for tuberkulose, og erklæringen om, at visse administrative regioner i Portugal er officielt frie for enzootisk kvægleukose (meddelt under nummer K(2011) 7186) EØS-relevant tekst

13.10.2011   
            
            
               DA
            
            
               Den Europæiske Unions Tidende
            
            
               L 268/19
            
         KOMMISSIONENS GENNEMFØRELSESAFGØRELSE
   af 12. oktober 2011
   om ændring af beslutning 2003/467/EF for så vidt angår erklæringen om, at Letland er officielt frit for tuberkulose, og erklæringen om, at visse administrative regioner i Portugal er officielt frie for enzootisk kvægleukose
   (meddelt under nummer K(2011) 7186)
   (EØS-relevant tekst)
   (2011/675/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, afsnit I, punkt 4, og bilag D, kapitel I, punkt E, og
   ud fra følgende betragtninger:
   
               (1)
            
            
               Direktiv 64/432/EØF finder anvendelse på handel i Unionen med kvæg og svin. Det fastsættes ligeledes, på hvilke betingelser en medlemsstat eller en region heraf kan erklæres officielt fri for tuberkulose og enzootisk kvægleukose for så vidt angår kvægbesætninger.
            
         
               (2)
            
            
               I bilag I og III til Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (2) er der anført lister over medlemsstater og regioner heraf, der er erklæret officielt frie for tuberkulose og officielt frie for enzootisk kvægleukose.
            
         
               (3)
            
            
               Letland har forelagt Kommissionen dokumentation, der viser, at betingelserne i direktiv 64/432/EØF for status som officielt frit for tuberkulose er opfyldt for hele landets område.
            
         
               (4)
            
            
               På grundlag af den dokumentation, der er fremlagt af Letland, bør hele denne medlemsstats område erklæres officielt frit for tuberkulose.
            
         
               (5)
            
            
               Portugal har forelagt Kommissionen dokumentation, der viser, at betingelserne i direktiv 64/432/EØF for status som officielt frit for enzootisk kvægleukose er opfyldt for alle administrative regioner (distritos) inden for de større administrative enheder (regiões) Algarve og Alentejo.
            
         
               (6)
            
            
               På grundlag af den dokumentation, der er fremlagt af Portugal, bør de pågældende regioner (distritos) erklæres for regioner i Portugal, der er officielt frie for enzootisk kvægleukose.
            
         
               (7)
            
            
               Beslutning 2003/467/EF bør derfor ændres i overensstemmelse hermed.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Bilag I og III til beslutning 2003/467/EF ændres som angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 12. oktober 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT 121 af 29.7.1964, s. 1977/64.
   
      (2)  EUT L 156 af 25.6.2003, s. 74.
   
      BILAG
      I bilag I og III til beslutning 2003/467/EF foretages følgende ændringer:
      
                  a)
               
               
                  Kapitel 1 i bilag I affattes således:
                  »KAPITEL 1
                  
                  
                     Medlemsstater, der er officielt tuberkulosefrie
                  
                  
                              ISO-kode
                           
                           
                              Medlemsstat
                           
                        
                              BE
                           
                           
                              Belgien
                           
                        
                              CZ
                           
                           
                              Tjekkiet
                           
                        
                              DK
                           
                           
                              Danmark
                           
                        
                              DE
                           
                           
                              Tyskland
                           
                        
                              EE
                           
                           
                              Estland
                           
                        
                              FR
                           
                           
                              Frankrig
                           
                        
                              LV
                           
                           
                              Letland
                           
                        
                              LU
                           
                           
                              Luxembourg
                           
                        
                              NL
                           
                           
                              Nederlandene
                           
                        
                              AT
                           
                           
                              Østrig
                           
                        
                              PL
                           
                           
                              Polen
                           
                        
                              SI
                           
                           
                              Slovenien
                           
                        
                              SK
                           
                           
                              Slovakiet
                           
                        
                              FI
                           
                           
                              Finland
                           
                        
                              SE
                           
                           
                              Sverige«
                           
                        
            
                  b)
               
               
                  Angivelserne vedrørende Portugal i kapitel 2 i bilag III affattes således:
                  »I Portugal:
                  
                              —
                           
                           
                              Região Algarve: alle distritos
                           
                        
                              —
                           
                           
                              Região Alentejo: alle distritos
                           
                        
                              —
                           
                           
                              Região Autónoma dos Açores.«